ABC-teatret
Store norske leksikon,Kunst og estetikk,Film, TV og teater,Teater,Norske teaterinstitusjoner og -organisasjoner
ABC-teatret var et privatteater i Oslo som holdt til på St. Olavs plass i det tidligere revyteatret Edderkoppens lokaler i perioden 1967 til 1999.
Oppbygging Da Leif Justers Edderkoppen Teater gikk konkurs i 1966, overtok Einar Schanke (1967). Han endret navn til ABC-teatret, men videreførte Edderkoppens lange og stolte revy- og komedietradisjon.1970-tallet gikk imidlertid med til oppussing av lokalene og utleie til så vel Det Norske Teatret, Tramteatret og ulike artister, som til bingo-arrangement. Teatret fungerte blant annet som studioscene (Bikuben) for Det Norske Teatret fra 1967 til 1969, blant annet til fremme av ny norsk dramatikk, en funksjon Det Norske Teatrets Scene 2 senere overtok. Gullalder og fast drift I 1978 gjenåpnet Schanke ABC-teatret som et produserende komedie-, revy- og musikalteater med fast drift, og teatret fikk sin gullalder på 1980-tallet med en rekke suksesser som «Solstreif», «Revy for alle penga», «The Little Shop of Horrors» og Schankes musikalversjon av «Den spanske flue». Det ble også i dette tiåret drevet utleie til andre teaterinstitusjoner- og grupper.Etter Schankes død i 1992 ble teatret overtatt av Tom Sterri (1994). Sterri videreførte ABC-teatret som en revyscene med produksjoner for en ny tid og presenterte blant annet «Festrevy for Norge», «Typisk Norsk», «Kom som du er» og «Alt for Moro». Totalskadd bygning Teatret ble totalskadd ved brann i 1999, og gjenåpnet i splitter nye, moderne lokaler på St. Olavs plass i 2003 som Edderkoppen Teater. Les mer i Store norske leksikon teater norsk teaterhistorie